projecte-aina/catalan_government_crawling huggingface dataset:
Les infografies i imatges gràfiques són elements bàsics i imprescindibles a l'hora de fer arribar els consells d'autoprotecció a la població.
A les xarxes socials ens ajuden a fer arribar la informació a la població ràpida i concisa gràcies als elements gràfics que les defineixen.
En aquesta pàgina, podeu descarregar-vos imatges gràfiques amb consells d'autoprotecció per als diferents tipus de risc que van adreçades a la població.
Amb les nevades, tingueu en compte els consells de protecció civil.
En cas d'aiguats, aneu amb compte a l'hora de conduir però sobretot tingueu molt present l'augment de cabal dels rius.
Material descarregable amb consells per episodis amb contaminació atmosfèrica.
En cas d'allau, tingueu en compte els consells de seguretat que es detallen en les imatges gràfiques.
En cas d'incendi forestal, seguiu els consells d'autoprotecció de les imatges gràfiques.
En cas d'una situació de calor, és important fer difusió dels principals consells d'autoprotecció a la població, com ara no deixar sols els infants als cotxes o hidratar-se bé.
Imatge gràfica que s'utilitza cada any a la prova de sirenes per a fer difusió dels consells que cal seguir en cas de sentir les sirenes d'alerta a la població en cas d'accident químic.
Material gràfic descarregable amb consells per evitar intoxicacions amb estufes.
En concerts, manifestacions, fires,... tingueu en compte els consells de seguretat per a grans concentracions de persones.
Per Carnestoltes, seguiu els consells de seguretat que es mostren en les imatges gràfiques que teniu a continuació:
A les cavalcades de Reis, si llencen caramels, no baixeu a recollir-los a la calçada mentre passen carruatges ni seguiu els consells del personal de seguretat.
En el cas que haguéssiu d'evacuar casa vostra, caldria fer-ho sense perdre temps; per això és bàsic tenir ja preparada una motxilla amb els elements bàsics.
A les revetlles i festes amb foc, tingueu en compte els consells de seguretat que es mostren en aquestes imatges gràfiques.
A la platja, convé tenir en compte els consells de seguretat per a un bany segur.
De ben segur que aquestes infografies us seran d'utiltiat a l'hora de fer-ne difusió.
Material gràfic descarregable amb consells per a gaudir d'un bany segur a piscines, rius, llacs i estanys.
Disponible en català i en castellà.
Unitat responsable: Direcció General de la Policia
Registre i gestió dels recursos humans de la Direcció General de la Policia.
Es poden comunicar les dades a administracions públiques amb competència en la matèria, l'Administració tributària, altres òrgans de l'Administració pública, entitats asseguradores, forces i cossos de seguretat, organismes de la Seguretat Social, sindicats i juntes de personal.
Les dades personals es mantindran al sistema 10 anys o més.
La Llei 10/1994, d'11 de juliol, de la Policia de la Generalitat - Mossos d'Esquadra, i el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.
Podeu exercir els vostres drets d'accés, rectificació, supressió, oposició al tractament i sol·licitud de limitació:
adreçant una sol·licitud en suport paper al Departament d'Interior (Diputació, 355, 08009 Barcelona) o,
en format electrònic, mitjançant la petició genèrica disponible a Tràmits gencat (cal disposar de certificat electrònic o bé del sistema alternatiu d'identificació idCat Mòbil).
Heu d'indicar clarament a la sol·licitud quin dret o quins drets exerciu.
Unitat responsable: Direcció General d'Administració de la Seguretat
Adreça: Diputació, 355 08009 Barcelona
Adreça de correu electrònic del delegat/da de protecció de dades: [EMAIL]
Les dades personals es mantindran al sistema de 5 a 10 anys
El consentiment de les persones interessades
Podeu trobar la informació relativa als drets de les persones interessades en aquest enllaç
Podeu exercir els vostres drets d'accés, rectificació, supressió, oposició al tractament i sol·licitud de limitació:
adreçant una sol·licitud en suport paper al Departament d'Interior (Diputació, 355, 08009 Barcelona) o,
en format electrònic, mitjançant la petició genèrica disponible a tràmits gencat (la presentació de la sol·licitud per mitjans electrònics requereix disposar de certificat electrònic o bé del sistema alternatiu d'identificació idCat Mòbil).
Si considereu que els vostres drets s'han vulnerat, teniu dret a presentar una reclamació l'Autoritat Catalana de Protecció de Dades.
- Damb estatus deliberatiu (damb votz e vot)
- Damb estatus consultiu (damb votz mès sense vot)
Eth Comitè Executiu se reunís tres viatges ar an.
Damb es recomanacions publicades en hereuèr der an 2016 en marc deth projècte IMPPULSE, qu'a per objècte reforçar es relacions entre era policia e era ciutadania publica, l'EFUS consolidèc era sua doctrina oficiau per çò que hè ara qüestion des relacions entre era policia e era poblacion.
Sus aguesta base, eth Comitè Executiu vò destacar era importància de:
- Fonamentar era doctrina dera accion policiau d'acòrd damb es principis dera coproduccion e dera policia comunautaria entà dar respòsta as problèmes quotidians dera ciutadania.
- Eth papèr d'intermediari dera ciutat tà enfortir era relacion entre era policia e era poblacion, auent en compde es diferentes realitats legaus e culturaus enes païsi europèus.
- Eth desvolopament d'usines de seguiment quantitatiu e qualitatiu dera evolucion des relacions dera policia e dera poblacion entà mesurar es efèctes des projèctes ja iniciats contunhe en tot èster ua prioritat.
El Fòrum Europeu per a la Seguretat Urbana (EFUS, d'acord amb l'acrònim anglès) és l'única xarxa europea d'autoritats locals i regionals dedicada a la seguretat urbana.
L'EFUS es va crear l'any 1987 sota l'auspici del Consell d'Europa.
Els objectius d'aquesta xarxa, formada per 250 autoritats locals de 16 països europeus, són promoure una visió equilibrada de la seguretat urbana, que combini la prevenció, la sanció i la cohesió social; donar suport a les autoritats locals en el disseny, desenvolupament i avaluació de les polítiques locals de seguretat, i reconèixer el rol de les autoritats locals en el disseny i implementació de les polítiques nacionals i europees.
- Amb estatus deliberatiu (amb veu i vot)
- Amb estatus consultiu (amb veu però sense vot)
Fòrum espanyol: Hospitalet de Llobregat
El Comitè Executiu es reuneix tres cops a l'any.
El Departament d'Interior de la Generalitat de Catalunya n'és membre des de l'any 2008.
L'any 2011 es va incorporar al Comitè Executiu i, des del mes de novembre, en té una de les vicepresidències.
Dirigeix el personal que treballa a l'organització així com totes les seves activitats.
Amb les recomanacions publicades al febrer de l'any 2016 en el marc del projecte IMPPULSE, que té per objecte reforçar les relacions entre la policia i la ciutadania públic, l'EFUS va consolidar la seva doctrina oficial pel que fa a la qüestió de les relacions entre la policia i la població.
Sobre aquesta base, el Comitè Executiu vol destacar la importància de:
- El marc global d'acció de la policia i els vincles amb el sistema de justícia penal.
- Fonamentar la doctrina de l'acció policial d'acord amb els principis de la coproducció i de la policia comunitària per tal de donar resposta als problemes quotidians de la ciutadania.
-Organitzar els serveis de policia a través d'un enfocament de baix a dalt.
- Desenvolupar un servei de policia que reflecteixi la societat, amb especial atenció a la contractació de policies joves.
- El paper d'intermediari de la ciutat per enfortir la relació entre la policia i la població, tenint en compte les diferents realitats legals i culturals en els països europeus.
- Disposar d'un servei de policia que sigui visible i clarament identificable per la seva ciutadania.
- Que la policia organitzi les seves unitats de comunicació de manera que el seu treball, en tots els àmbits però especialment en el de la policia de proximitat, estigui més ben representat a la premsa i a tot el que produeixen els mitjans de comunicació.
- Que la policia sigui capaç de comunicar i donar compte de les seves accions amb regularitat i amb transparència.
- Capacitar els agents de policia mitjançant cursos sobre matèries relacionades amb la gestió de la violència, tècniques de mediació, tècniques de comunicació i de representació mútua, de coneixement del territori i de la seva població.
- El desenvolupament d'eines de seguiment quantitatiu i qualitatiu de l'evolució de les relacions de la policia i de la població per tal de mesurar els efectes dels projectes ja iniciats segueix sent una prioritat.
El Fòrum Europeu per a la Seguretat Urbana organitza en períodes variables de cinc o sis anys una conferència internacional que pretén, d'una banda, reflectir l'estat de la qüestió en matèria de seguretat urbana; i, d'una altra, establir els principis que han de presidir les polítiques de seguretat en els propers anys.
Les darreres conferències havien estat a Nàpols (2000), Saragossa (2006) i Saint Denis- Aubervilliers (2012).
El Comitè Executiu de l'EFUS va aprovar, el passat dia 17 de març, a la seva reunió a Matosinhos (Portugal) la candidatura conjunta presentada pel Departament d'Interior i l'Ajuntament de Barcelona per a l'organització de la propera conferència internacional sobre seguretat urbana.
La conferència reunirà autoritats i tècnics del món de la seguretat i les polítiques públiques no únicament d'Europa, sinó també d'altres continents, especialment Amèrica i més modestament, Àfrica, d'institucions europees i de Nacions Unides.
Els temes a tractar faran referència als reptes de la seguretat urbana en els moments actuals.
La gestió dels moviments de persones i el seu acolliment en las ciutats, l'escola com a creació de ciutadania, la protecció dels grups vulnerables, la influència de les noves tecnologies en la participació i el manteniment de la seguretat urbana, les estratègies contra la radicalització violenta, entre altres.
Hi haurà sessions plenàries per introduir els temes nuclears del congrés i també grups de treball sobre àmbits més concrets que afavoreixin la interacció i l'intercanvi de coneixements i experiències per part dels participants.
Es duran a terme, a més, visites a llocs on s'hagin desenvolupat experiències relacionades amb les temàtiques de la conferència.
Els participants tindran ocasió de parlar i debatre sobre el terreny amb els actors que les han realitzat.
Paral·lelament, aprofitant la presència de personalitats rellevants en els àmbits que tractarà la conferència es duran a terme activitats en universitats, centres de formació i associacions interessades.
Es tracta de fer partícip de la conferència a instàncies acadèmiques, formatives i professionals perquè es puguin integrar als debats de fons i aportar les seves experiències.
D'aquesta manera els debats que provocarà la conferència seran molt més permeables per al teixit social i educatiu, que també en rebran els fruïts.
La Conferència Internacional i els debats que es generin en el seu si van adreçats a promoure polítiques de seguretat urbana que vagin més enllà de la reacció necessària davant dels incidents de seguretat, que ajudin a construir ciutadania, comunitat i un entorn més segur que constitueixin un mur que sigui impenetrable per a la inseguretat.
Es tracta d'establir paràmetres que millorin la qualitat de vida de les nostres ciutats i les facin més segures.
El Departament d'Interior i l'Ajuntament de Barcelona organitzen la propera Conferència de l'EFUS "Democràcia, Seguretat i Ciutats" (2017), que tindrà la seu a Barcelona
L'Oficina té per objecte principal oferir una atenció qualificada a les famílies de persones desaparegudes.
És el canal d'informació a les famílies de les novetats que es produeixen en la investigació.
També les assessora i les deriva cap a altres serveis especialitzats.
L'Oficina d'Atenció a les Famílies de Persones Desaparegudes ofereix un seguiment individualitzat de cada cas, bé per correu electrònic, a l'adreça [EMAIL], bé per telèfon, al 937 137 137, de dilluns a divendres feiners, de les 9.00 a les 14.00 h.
Lo Forestalillo era el butlletí dels bombers de la Generalitat que informava sobre l'estat dels incendis forestals a Catalunya i difonia continguts d'arreu del món.
Va néixer l'any 2002 a la unitat tècnica del grup d'especialistes en focs forestals dels Bombers, el GRAF.
Amb el temps, Lo Forestalillo va esdevenir una eina per fixar noves maneres de treballar i per ampliar la visió de què són i què impliquen els grans incendis forestals (GIF) des de diferents vessants.
Actualment Lo Forestalillo se centra en donar informació de la situació de les campanyes d'incendis forestals amb previsions, valoracions i lliçons apreses.
Podeu veure els números publicats com a butlletí operatiu de seguiment de risc en el format Lo Forestalillo en campanya.
En el cercador de text que trobareu sota aquestes línies podeu buscar els articles, publicacions o paraules que contenen els títols d'informes d'incendis o notícies.
Un cop feta la cerca, podeu acotar-la més utilitzant els filtres de cada columna.
En l'apartat 'Tots els números de Lo Forestalillo ' les publicacions estan agrupades per anys en un arxiu comprimit.
Només cal que us descarregueu l'any que cerqueu per accedir a la informació.
cap de la Regió d'Emergències de les Terres de l'Ebre
2.8 El territori de Catalunya s'articula, als efectes de la implantació del cos de bombers de la Generalitat, en les regions d'emergències següents: Centre, Girona, Lleida, Tarragona, les Terres de l'Ebre, Metropolitana Nord i Metropolitana Sud.
Les Regions d'Emergències comprenen les comarques i els municipis que s'estableixin per ordre del conseller.
2.9 Les regions d'emergències són la denominació operativa de les brigades assenyalades a l'article 24 de la Llei 5/1994, de 4 de maig, de regulació dels serveis de prevenció i extinció d'incendis i de salvaments de Catalunya.
17.1 Correspon a les Regions d'Emergències, a que fa referència l'article 2.8, l'exercici de les funcions següents:
Establir les directrius respecte dels parcs de bombers i, si escau, de la unitat de la sala de control de la Regió i dels seus recursos humans i materials d'acord amb les directrius que per cada àmbit estableixin els òrgans responsables.
El comandament operatiu de la intervenció en els sinistres o emergències del seu àmbit territorial.
Coordinar i impulsar les tasques de prevenció i plans d'actuació assignades a l'àmbit territorial respectiu.
Donar suport als ens locals i a les autoritats de protecció civil en situació d'emergència.
Coordinar l'elaboració de propostes de planificació i coordinació de les activitats relatives al coneixement del risc i a les infraestructures de suport a les activitats operatives.
Coordinar les relacions dels parcs de bombers amb l'administració local del seu àmbit territorial.
Dirigir i planificar les inspeccions, els informes preceptius i altres tasques relacionades amb la prevenció d'incendis en els municipis que no disposin de servei de prevenció i extinció d'incendis propis.
Proposar la incorporació de recursos humans i materials per tal de millorar l'eficàcia dels serveis.
Proposar procediments per al personal operatiu en l'àmbit de la Regió i proposar la formació més adient per aquest personal, així com coordinar la implantació de les directrius i procediments establerts per la Subdirecció General Operativa.
Realitzar els informes que li siguin sol·licitats.
Informar de les actuacions més rellevants del servei als responsables que així es determinin.
Dirigir l'acció preventiva de riscos laborals del personal de la Regió, llevat del que està adscrit als Parcs de Bombers.
Qualsevol altra funció que li encomanin.
17.2 Sens perjudici del comandament operatiu de les intervencions en les sinistres o emergències, l'exercici de les funcions atribuïdes a les Regions d'Emergències es desenvoluparà sota la direcció i amb dependència funcional de la Direcció General.
17.3 Les Regions d'Emergències s'estructuren en les àrees regionals següents:
b) L'Àrea de Prevenció i Gestió.
El Centre de Documentació i Biblioteca (CDBI) ofereix l'accés a recursos informatius en l'àmbit temàtic de les emergències i la seguretat.
La seva missió principal és donar suport al desenvolupament de les tasques pròpies del Departament d'Interior i ser un centre de referència informatiu en aquest àmbit.
El CDBI forma part de la xarxa de Biblioteques Especialitzades de la Generalitat de Catalunya (BEG).
El seu fons és consultable a través de:
director de l'Oficina de Coordinació de la Xarxa RESCAT
Seguiment de les tecnologies de la xarxa i de les aplicacions.
Elaborar les propostes i projectes de millora de les unitats operatives.
Relacions tècniques amb els usuaris i agències integrades a la xarxa.
Seguiment de les prestacions i del compliment dels nivells de serveis de la xarxa Rescat.
Planificació i desenvolupament de la xarxa i de les seves aplicacions.
Aportar una gestió eficaç dels recursos tecnològics, especialment de telecomunicacions amb suport a Rescat.
Qualsevol altra funció que li encomanin de naturalesa anàloga.
Rescat és la xarxa de R adiocomunicacions d' E mergències i S eguretat de C atalunya.
Aquesta xarxa, robusta i fiable, està especialment dissenyada per proporcionar cobertura, tant en nuclis de població com en entorns rurals, als cossos i col·lectius professionals implicats en la seguretat i les emergències a Catalunya.
La xarxa Rescat està gestionada per l'Oficina Rescat.
El Departament d'Interior, a través de les seves unitats directives, participa en múltiples projectes de recerca de finançament europeu i estableix relacions de cooperació institucionals en l'àmbit internacional.
Aquestes actuacions tenen el doble objectiu d'impulsar la projecció exterior del Govern de Catalunya en les competències del Departament i contribuir en la recerca i la innovació en l'àmbit de la seguretat i les emergències.
El Departament d'Interior anualment, davant la incidència d'incendis forestals que es preveuen a l'estiu, elabora el Programa de lluita contra incendis forestals i duu a terme la Campanya forestal.
Aquesta campanya té com a objectiu la contractació del personal que dona suport a les dotacions dels parcs de bombers i altres unitats en els mesos durant els quals cal reforçar l'estructura operativa de la Direcció General de Prevenció, Extinció d'Incendis i Salvaments (DGPEIS) a causa del nombre més gran de serveis a realitzar pel cos de Bombers de la Generalitat.
El procediment de Campanya forestal s'inicia generalment a partir dels mesos de març i/o abril i es publica tota la informació al web del Departament d'Interior.
Les categories laborals d'ajudant/a d'ofici forestal (AOF) i guaita cobreixen les places necessàries mitjançant una crida.
La resta de les categories laborals de la campanya forestal es cobreixen per borses de treball mitjançant convocatòria pública de creació de borses i/o ampliació de les borses de treball ja existents.
En tots els supòsits de cobertura, per tal d'acreditar els requisits per al desenvolupament de les funcions dels llocs de treball (condicions físiques, mèdiques, permisos de conducció, etc.), així com en el cas d'ampliació de borses i/o possibles noves convocatòries, cal consultar la informació mitjançant la pàgina de Borses de treball de la DGPEIS a Ampliació i manteniment de borses de treball.
Per participar en els processos selectius per proveir llocs vacants de forma provisional, cal:
Entrar al Portal telemàtic de selecció per a la provisió temporal de llocs de treball al Departament d'Interior.
Donar-se d'alta i introduir el currículum d'acord amb el format que preveu el Portal.
Visualitzar les ofertes disponibles clicant l'opció 'Llista d'ofertes' i inscriure's en aquella que interessa i que s'adiu al vostre perfil professional.
Aquest procés selectiu es regeix per la Instrucció 1/2017, sobre la selecció de persones candidates per a la provisió provisional dels llocs de treball del Departament d'Interior.
Per a qualsevol consulta al respecte podeu escriure a [EMAIL]
Incendi d'indústria de Sant Feliu de Llobregat
Els Bombers de la Generalitat continuen treballant en les tasques d'extinció de l'incendi a la indústria d'elaboració d'aromes per a l'alimentació ubicada al número 392 de la carretera de l'Aureà Miró de Sant Feliu de Llobregat.
L'incendi, estabilitzat des d'ahir a les 21.36 hores del vespre, ha afectat totalment una de les naus del complex que té l'empresa, la qual té planta subterrània i primera planta L'estructura de la nau ha quedat malmesa, així com també ha col·lapsat la coberta i parcialment les façanes.
Els treballs dels efectius dels Bombers de la Generalitat, que continuen a la zona amb 18 dotacions (entre elles dues autoescales i 6 vehicles d'aigua), se centren ara a acabar d'extingir els punts calents de la planta baixa i a la planta subterrània.
En aquesta planta hi ha acumulada una gran quantitat d'aigua de la pròpia extinció barrejada amb productes de l'empresa que en dificulta l'accés al punt de l'incendi encara actiu.
Un cop s'hagi fet les taques de drenatge es podrà procedir amb la seva extinció.
Protecció Civil de la Generalitat ha contactat amb l'Agència Catalana de l'Aigua perquè analitzi l'aigua acumulada al soterrani de l'empresa afectada per l'incendi.
També, fent seguiment de l'evolució del fum, s'ha posat en contacte amb l'Ajuntament de Sant Feliu de Llobregat per descartar possibles afectacions a la població.
Cal destacar que, els treballadors de l'empresa van ser desallotjats en un primer moment i no hi va haver persones ferides a causa d'aquest incendi.
Dues patrulles del Mossos d'Esquadra i efectius de la Policia Local continuen control d'accessos i regulació del trànsit a la zona.
En el dispositiu d'extinció de l'incendi, del qual es va rebre l'avís a les 18.09 hores, els Bombers de la Generalitat van desplaçar-hi 39 dotacions (entre elles 12 vehicles d'aigua, 3 autoescales i la resta vehicles lleugers de comandament i transport de personal, així com també del Grup de Suport Logístic (GROS), Grup d'Emergències Mèdiques (GEM) i Grup d'Estructures Col·lapsades (GREC).
A més, també van treballar-hi 5 dotacions dels Bombers de Barcelona (2 vehicles d'aigua, un de comandament, l'autoescala i l'ambulància).
A més, també es van desplaçar diverses unitats dels Mossos d'Esquadra i de la Policia Local, així com del Sistema d'Emergències Mèdiques (SEM) en caràcter preventiu.
Indústria Sant Feliu de Llobregat
Els Bombers de la Generalitat, amb 16 dotacions, hem continuat durant el dia d'avui les tasques d'extinció de l'incendi d'indústria que es va originar dijous en una empresa d'aromes per a l'alimentació a Sant Feliu de Llobregat i que ja està controlat.
L'atac del foc es va fer contundentment des de l'exterior fins que ahir dissabte, els efectius dels Bombers van poder accedir a la planta soterrani de la nau a on es van trobar amb algun punt calent que cremava amb poca intensitat i que van poder extingir.
Tot i així, s'ha centrat en localitzar i extingir més punts calens que han anat trobant al soterrani de l'empresa.
L'acumulació de l'aigua i la barreja d'aquesta amb productes corrosius ha estat dificultant l'accés dels bombers.
Segons les darreres inspeccions del Grup d'Estructures Col·lapsades (GREC) dels Bombers de la Generalitat, en aquests moments no hi ha afectació en l'estabilitat de l'estructura de la indústria.
Pel que fa als treballadors de l'empresa, avui han pogut accedir a les instal·lacions, a la zona de vestuaris i acompanyats per efectius dels Bombers, per recuperar els objectes personals.
D'altra banda, recordem que la Direcció General de Qualitat Ambiental ha fet un informe sobre l'impacte d'aquest en la qualitat de l'aire de la zona i ha determinat que no s'ha superat els valors en referència legislats per a cap contaminant.
Per avaluar aquest s'han analitzat les dades enregistrades en els sensors de la Xarxa de Vigilància i Previsió de la Contaminació Atmosfèrica (XVPCA).
La previsió és que les dotacions dels Bombers destinades al servei es vagin retirant de l'empresa esgraonadament per tornar-hi demà a primera hora i serà la Policia Local qui es quedi al lloc aquesta nit.
Cerdanyola del Vallès, 20 de setembre de 2020